Na osnovu Odluke Naučno-nastavnog vijeća Fakulteta humanističkih nauka Univerziteta “Džemal Bijedić” u Mostaru broj: 210-2-356/20 od 09.09.2020. godine, Fakultet humanističkih nauka Univerziteta “Džemal Bijedić” u Mostaru raspisuje

**KONKURS**

za izbor dekana Fakulteta humanističkih nauka Univerziteta “Džemal Bijedić” u Mostaru na period od četiri godine

**I**

Za dekana Fakulteta humanističkih nauka Univerziteta “Džemal Bijedić” u Mostaru može se izabrati kandidat koji ispunjava slijedeće opće i posebne uslove:

Opći uslovi su:

1. da je državljanin Bosne i Hercegovine;

2. da je zdravstveno sposoban za obavljanje poslova/funkcije dekana;

3. da nije osuđivan za krivično djelo i privredni prijestup, koji predstavljaju smetnje za imenovanje na date poslove /funkciju, odnosno da je protekao rok od 5 (pet) godina od dana izdržane, izvršene, zastarjele ili oproštene kazne;

4. da ne postoji odluka suda kojom je tom licu zabranjeno obavljanje datih poslova / funkcije 5. da ne postoji protiv njega optužnica Međunarodnog suda za ratne zločine za bivšu Jugoslaviju (član IX.1. Ustava BiH).

Posebni uslovi su:

1. da je nastavnik koji je na Univerzitetu izabran u naučno-nastavno zvanje redovnog ili vanrednog profesora;

2. da je na Univerzitetu “Džemal Bijedić” u Mostaru u stalnom radnom odnosu, s punim radnim vremenom;

3. da poznaje (aktivno govori) najmanje jedan svjetski jezik;

4. da nema funkciju u izvršnim organima političke partije ili organizacije koja je povezana s političkom partijom;

5. da nema privatni finansijski interes na Univerzitetu.

Kandidat za dekana dužan je dostaviti Program rada i razvoja Fakulteta humanističkih nauka Univerziteta “Džemal Bijedić” u Mostaru za mandatni period od četiri godine.

**II**

Dokazi

Uz prijavu na Konkurs i biografiju kandidati za dekana Fakulteta humanističkih nauka Univerziteta “Džemal Bijedić” u Mostaru dužni su priložiti slijedeće dokumente kao dokaz o ispunjavanju propisanih uslova za izbor dekana Fakulteta humanističkih nauka, i to:

1. uvjerenje o državljanstvu, original ili ovjerena kopija ne starija od 6 mjeseci;

2. ljekarsko uvjerenje da je zdravstveno sposoban za obavljanje poslova/funkcije dekana, original ne stariji od tri mjeseca;

3. uvjerenje sa suda da nije osuđivan za krivično djelo i privredni prijestup, koji predstavljaju smetnje za imenovanje na date poslove /funkciju, odnosno da je protekao rok od 5 (pet) godina od dana izdržane, izvršene, zastarjele ili oproštene kazne, original ili ovjerena kopija ne starije od 3 mjeseca;

4. uvjerenje da ne postoji odluka suda kojom je tom licu zabranjeno obavljanje datih poslova / funkcije, sa suda original ne starije od 3 mjeseca;

5. izjavu da ne postoji protiv njega optužnica Međunarodnog suda za ratne zločine za bivšu Jugoslaviju (član IX.1. Ustava BiH) u skladu sa tačkom 5. općih uslova, ovjerenu od strane nadležnog organa ne stariju od 3 mjeseca, original;

6. ovjerena kopija odluke o izboru u naučno-nastavno zvanje redovnog ili vanrednog profesora na Univerzitetu “Džemal Bijedić” u Mostaru, ne starija od 3 mjeseca;

7. Potvrdu o stalnom radnom odnosu sa punim radnim vremenom na Univerzitetu “Džemal Bijedić” u Mostaru, original;

8. dokaz o aktivnom poznavanju najmanje jednog svjetskog jezika, certifikat, potvrda original ili ovjerena kopija ne starija od 6 mjeseci;

9. Izjavu da nema funkciju u izvršnim organima političke partije ili organizacije koja je povezana s političkom partijom ovjerenu od strane nadležnog organa ne stariju od 3 mjeseca, original;

10. Izjavu da nema privatni finansijski interes na Univerzitetu, ovjerenu od strane nadležnog organa, ne stariju od 3 mjeseca, original;

11. Program rada i razvoja Fakulteta humanističkih nauka Univerziteta “Džemal Bijedić” u Mostaru za mandatni period od četiri godine, potpisan od strane kandidata.

**III**

Prijave sa biografijom i svom potrebnom dokaznom dokumentacijom dostavljaju se lično ili preporučenom pošiljkom, u roku od 15 dana od dana objavljivanja Konkursa u listu „Dnevni avaz“ i dostavljaju se na **adresu:** Univerzitet „Džemal Bijedić“ u Mostaru; Fakultet humanističkih nauka Uz naznaku: **„Prijava na javni konkurs za izbor dekana Fakulteta humanističkih nauka Univerziteta „Džemal Bijedić“ u Mostaru“- ne otvaraj**,USRC “Mithad Hujdur Hujka” (Sjeverni logor) b.b. 88 104 Mostar

**IV**

Nepotpune i neblagovremene prijave neće se uzeti u razmatranje.